ai4bharat/Pralekha huggingface dataset:
குடியரசுத் தலைவர் செயலகம்
குடியரசுத் தலைவர் கிறிஸ்துமஸ் வாழ்த்து
குடியரசுத் தலைவர் திரு. ராம் நாத் கோவிந்த், நாட்டுமக்களுக்கு கிறிஸ்துமஸ் வாழ்த்து தெரிவித்துக் கொண்டுள்ளார்.
“புனித கிறிஸ்துமஸ் திருநாளை முன்னிட்டு எனது சக குடிமக்களுக்கு குறிப்பாக கிறிஸ்துவ சகோதர, சகோதரிகளுக்கு எனது வாழ்த்துகளைத் தெரிவித்துக் கொள்கிறேன்.
இயேசு கிறிஸ்துவின் பிறந்த தினமான கிறிஸ்துமஸ் மகிழ்ச்சியாக கொண்டாட வேண்டிய ஒரு திருநாள். இந்தப் பண்டிகை அமைதி, நன்மை மற்றும் இரக்க குணத்தால் மக்களின் வாழ்வை இன்புறச் செய்கிறது. பிறரிடம் அன்பையும், கருணையையும் நாம் ஏற்படுத்தும் வகையில் இந்தத் திருநாள் நம் உள்ளத்தை ஒளி மயமாக்குகிறது.
இந்தப் பண்டிகை, உலகெங்கும் அமைதியை நிலைநாட்டவும், மனிதத்தன்மையைக் காக்கவும் உறுதுணையாக இருக்கும் என்று நான் நம்புகிறேன். இயேசு கிறிஸ்துவின் போதனைகளான அன்பு, இரக்கம் மற்றும் மனிதத்துவத்தை இந்தப் புனிதத் திருநாளில் நாம் பின்பற்றி நாடு மற்றும் சமூகத்தின் நல்வாழ்விற்காகப் பாடுபடுவோம் என்று உறுதி ஏற்றுக் கொள்வோம்.
இவ்வாறு அவர் வெளியிட்டுள்ள செய்தியில் தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1683330
------
(Visitor Counter : 135
பிரதமர் அலுவலகம்
சுகோய் போர் விமானம் மூலம் வானிலிருந்து பிரம்மோஸ் ஏ.எல்.சி.எம் ஏவுகணை வெற்றிகரமாக முதல் முறை பரிசோதிக்கப்பட்டதற்கு பிரதமர் மகிழ்ச்சி
‘எஸ்.யு.–30‘ ரக போர் விமானம் மூலம் பிரம்மோஸ் ஏ.எல்.சி.எம்  ஏவுகணையை வெற்றிகரமாக விண்ணில் செலுத்தியதை முன்னிட்டு பிரதமர் திரு. நரேந்திர மோடி மகிழ்ச்சி தெரிவித்துள்ளார். இந்த சாதனையை நிகழ்த்திய குழுவினருக்கு தனது வாழ்த்துகளை தெரிவித்துள்ளார்.
“சுகோய்  ரக போர் விமானம் மூலம் பிரம்மோஸ் ஏ.எல்.சி.எம் ஏவுகணையை வெற்றிகரமாக விண்ணில் செலுத்திய செய்தி மகிழ்ச்சி அளிக்கிறது. இந்த சாதனையை நிகழ்த்திய குழுவினருக்கு எனது வாழ்த்துகள்” என்று பிரதமர் தனது வாழ்த்து செய்தியில் தெரிவித்துள்ளார்.
சிறப்பு சேவைகள் மற்றும் கட்டுரைகள்
முக்கிய வட்டி விகிதங்களில் எந்தவித மாற்றமும் இல்லை: ரிசர்வ் வங்கி
தொடர்ந்து எட்டாவது முறையாக ரெப்போ வட்டி விகிதத்தில் எந்தவித மாற்றமும் செய்யாமல் 4 சதவீதமாக இந்திய ரிசர்வ் வங்கி வைத்துள்ளது. ரிசர்வ் ரெப்போ விகிதமும் எந்த மாற்றமும் இல்லாமல் 3.35 சதவீதம் எனும் அளவில் உள்ளது.
ஆறு நபர் நிதி கொள்கை குழுவின் முடிவுகளை இன்று அறிவித்த இந்திய ரிசர்வ் வங்கி ஆளுநர் திரு சக்தி காந்த தாஸ், 2021-22 நிதி ஆண்டிற்கான மொத்த உள்நாட்டு உற்பத்தி  9.5 சதவீதம் ஆக இருக்கும் என எதிர்பார்க்கப்படுவதாக கூறினார்.
வளர்ச்சிக்கு புத்தாக்கம் அளித்து பொருளாதாரம் மீது கொவிட்-19 ஏற்படுத்தியுள்ள பாதிப்பை குறைத்து, பணவீக்கத்தை கட்டுக்குள் வைப்பதற்கான முடிவுகளை நிதி கொள்கை குழு எடுத்துள்ளது என்று ஆளுநர் திரு தாஸ் கூறினார்.
பெருந்தொற்றின் தொடக்கத்தில் இருந்து வளர்ச்சியை ஊக்குவிக்கவும், பொருளாதாரத்தை மீட்டெடுக்கவும் ரிசர்வ் வங்கி எடுத்த நடவடிக்கைகள் குறித்து ஆளுநர் விளக்கினார். 2021-22 நிதி ஆண்டின் முதல் ஆறு மாதங்களில் ரூ 2.37 லட்சம் கோடியை திறந்தவெளி சந்தை நடவடிக்கைகளின் மூலம் நிதி அமைப்புக்குள் ரிசர்வ் வங்கி செலுத்தியதாக அவர் கூறினார். 2020-21 மொத்த நிதியாண்டில் இவ்வாறு செலுத்தப்பட்ட ரூ 3.1 கோடியுடன் ஒப்பிடும் போது, 2021-22 நிதி ஆண்டின் முதல் ஆறு மாதங்களிலேயே ரூ 2.37 லட்சம் கோடி ஒதுக்கப்பட்டது முக்கியத்துவம் பெறுகிறது.
மேலும், சிறு மற்றும் அமைப்புசாரா தொழில்களுக்கு ஆதரவளிப்பதற்காக உடனடி பண பரிவர்த்தனை  அளவை ரூ 2 லட்சத்தில் இருந்து ரூ 5 லட்சமாக உயர்த்துவது, ரூ 10,000 கோடியை சிறு நிதி வங்கிகளுக்கு வழங்குவது உள்ளிட்ட அறிவிப்புகளையும் அவர் வெளியிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1762064
பிரதமர் அலுவலகம்
பாரா ஒலிம்பிக் விளையாட்டுப் போட்டிகளின் துவக்கத்தை முன்னிட்டு இந்தியக் குழுவினருக்கு பிரதமர் வாழ்த்து
டோக்கியோவில் பாரா ஒலிம்பிக் விளையாட்டுப் போட்டிகள் துவங்கப்படவிருப்பதை முன்னிட்டு, இந்தியக் குழுவினருக்கு பிரதமர் திரு. நரேந்திர மோடி தமது வாழ்த்துகளைத் தெரிவித்துக் கொண்டுள்ளார்.
அவர் வெளியிட்டுள்ள சுட்டுரைச் செய்தியில், “பாரா ஒலிம்பிக் விளையாட்டுப் போட்டிகள் தொடங்க உள்ள நிலையில், இந்தியக் குழுவினருக்கு எனது நல்வாழ்த்துகள். பாரா ஒலிம்பிக் போட்டிகளில் நம் நாட்டின் சார்பாக பங்கேற்கும் அனைத்து தடகள வீரர்களால் நாம் பெருமையடைகிறோம்”, என்று குறிப்பிட்டுள்ளார்.
இளைஞர் நலன் மற்றும் விளையாட்டு அமைச்சகம்
பயிற்சி மற்றும் போட்டிக்காக இத்தாலி, பிரான்சுக்கு இந்திய ஆண் மற்றும் பெண் குத்து சண்டை வீரர்கள் பயணம்
அயல்நாட்டு பயிற்சி மற்றும் போட்டிக்காக அக்டோபர் முதல் டிசம்பர் வரை இந்தியாவின் தலைசிறந்த ஆண் மற்றும் பெண் குத்து சண்டை வீரர்கள் இத்தாலி மற்றும் பிரான்சுக்கு பயணம் மேற்கொள்ள இருக்கிறார்கள்.
ரூ1.31 கோடி மதிப்புடைய இந்தப் பயிற்சி மற்றும் அனுபவத்துக்கு அரசால் ஒப்புதல் வழங்கப்பட்டுள்ளது. பத்து வீரர்கள் மற்றும் ஆறு வீராங்கனைகள் உட்பட 28 நபர்கள் கொண்ட இந்தக் குழுவில், அமித் பங்கால், ஆசிஷ் குமார், சதிஷ் குமார், சிம்ரன்ஜித் கவுர், லோவ்லினா பொர்கொஹைன் மற்றும் பூஜா ராணி ஆகியோர் இடம் பெற்றுள்ளனர்.
இவர்கள் அனைவருமே டோக்யோ ஒலிம்பிக் போட்டிகளுக்கான ஒதுக்கீட்டை பெற்றிருக்கிறார்கள். எட்டு பயிற்சியாளர்கள் மற்றும் உதவி பணியாளர்கள் ஆண்கள் அணியிலும், நான்கு பயிற்சியாளர்கள் மற்றும் உதவி பணியாளர்கள் பெண்கள் அணியிலும் இருப்பார்கள்.
இந்த பயிற்சி குறித்து மகிழ்ச்சி தெரிவித்த ஆசிஷ் குமார், இது ஒரு நல்ல வாய்ப்பென்றும், ஒலிம்பிக்கில் எதிர்கொள்ளக்கூடியவர்களோடு தாங்கள் பயிற்சி மேற்கொள்ளலாம் என்றும் தெரிவித்தார். "புதிய போட்டியாளர்களை எதிர்கொள்ளும் போது, எங்களின் திறமையை குறித்து நாங்கள் அறிந்து கொள்ள முடியும்," என்று அவர் தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662374
----
(Visitor Counter : 86
PIB Headquarters
கொவிட்-19 - பிஐபி செய்தித் தொகுப்பு
29.05.2020
-
வணிகம் மற்றும் தொழில்துறை அமைச்சகம்
-
நுகர்வோர் நலன், உணவு மற்றும் பொது விநியோகம் அமைச்சகம்
-
சுகாதாரம் மற்றும் குடும்ப நலத்துறை அமைச்சகம்
-
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
-
தொழிலாளர் மற்றும் வேலைவாய்ப்பு அமைச்சகம்
-
பெட்ரோலியம் மற்றம் இயற்கை எரிவாயு அமைச்சகம்
-
அறிவியல் மற்றும் தொழில்நுட்பத்துறை
-
புள்ளியியல் மற்றும் திட்ட அமலாக்கம் அமைச்சகம்
(-
பழங்குடியினர் நலத்துறை அமைச்சகம்
சிறப்பு சேவைகள் மற்றும் கட்டுரைகள்
சோட்டு இண்டேனின் முதல் ஆண்டு நிறைவு கொண்டாட்டத்தில் கலந்து கொண்ட பத்ம பூஷன் சுனில் கவாஸ்கர்
இந்தியன்ஆயில் நிறுவனத்தின் 5 கிலோ ஃப்ரீ ட்ரேட் LPG, கடந்த டிசம்பரில் அறிமுகம் ஆனதிலிருந்து 58.5% வளர்ச்சியைக் கண்டுள்ளது.
டிசம்பர் 12, 2021, சென்னை : இந்தியன்ஆயில் நிறுவனத்தின் 5 கிகி ஃப்ரீ ட்ரேட் LPG சிலிண்டர்கள், சோட்டு என்ற பெயரில் அறிமுகப்படுத்தப்பட்டதன் ஓர் ஆண்டு நிறைவு விழாவை நிறுவனம் கொண்டாடிய இனிய தருணத்தில் பத்ம பூஷன் சுனில் கவாஸ்கர் அவர்கள் கலந்து கொண்டார். அப்போது, நிறுவனத்தின் தலைவர் திரு. S.M. வைத்யா அவர்களும் இயக்குநர்  திரு. V. சதீஷ் குமார் அவர்களும் நிகழ்ச்சியில் முன்னிலை வகித்தனர்.
திரு. வைத்யா அவர்களால் கடந்த ஆண்டு டிசம்பரில் சோட்டு என்று பெயரிடப்பட்டது, இன்று நாட்டின் மிகவும் பிரபலமான LPG பிராண்ட்களில் ஒன்றாக உருவெடுத்துள்ளது குறிப்பிடத்தக்கது. இவ்வாறு, பிராண்ட் பெயர் மாற்றியமைக்கப்பட்ட சமயத்திலிருந்து சோட்டு சிலிண்டர் அபரிமிதமான வளர்ச்சியைக்  கண்டது என்பது குறிப்பிடத்தக்கது. நிறுவனமானது, நாடெங்கிலும் ஒவ்வொரு மாதமும் 2 இலட்சம் ஃப்ரீ ட்ரேட் LPG சிலிண்டர்களை விற்பனை செய்து வருகிறது.
சோட்டுவின் முதல் ஆண்டு நிறைவில் தன்னுடைய வாழ்த்துக்களை தெரிவித்துக் கொண்ட சுனில் கவாஸ்கர் அவர்கள், வரும் காலங்களில் ஒவ்வொரு வீட்டின் மதிப்புமிக்க இன்றியமையாத ஒன்றாக பரிமாணம் பெறும் என்று குறிப்பிட்டார்.
கொண்டாட்டத்தில் சிறப்புரை ஆற்றிய தலைவர் திரு. வைத்யா அவர்கள், மக்களின் பெரும் அபிமானத்தைப் பெற்ற, லிட்டில் மாஸ்டர் என்று அன்புடன் ரசிகர்களால் அழைக்கப்படும் லெஜண்ட் திரு சுனில் கவாஸ்கர்ஜி, இன்று மும்பையில், இந்தியன்ஆயில் நிறுவனத்தின் லிட்டில் மாஸ்டர் சோட்டு இண்டேனுடைய முதல் பிறந்த நாள் விழாவில் கலந்து கொண்டு சிறப்பித்து எங்களுக்குப் பெருமையைத் தந்துள்ளது என்றும் இந்திய சமையலறையில், சௌகரியம், பாதுகாப்பு மற்றும் நம்பகத்தன்மையின் சின்னமாகத் திகழ்கிறது என்று குறிப்பிட்டார்.
நிகழ்ச்சியில் கலந்து கொண்டதற்கு திரு. சுனில் கவாஸ்கர்ஜிக்கு நன்றி கூறிய திரு. சதீஷ் குமார் அவர்கள், இந்திய கிரிக்கெட் அணியின் அசைக்க முடியாத நம்பிக்கை நட்சத்திரமாக திரு. சுனில் கவாஸ்கர் விளங்கியது போலவே, இந்தியன்ஆயில் நிறுவனத்தின் சோட்டு, இந்திய சமையலறைகளில் செயல்படும் என்று குறிப்பிட்டார்.
சோட்டு இண்டேன் LPG நாடெங்கிலும் 20,000க்கு மேற்பட்ட இடங்களில் இன்று கிடைக்கிறது. கிரானா ஸ்டோர்ஸ், சூப்பர் மார்க்கெட்கள் மற்றும் இந்தியன்ஆயில் விற்பனையகங்கள், LPG விநியோகஸ்தர் ஆகிய பாயின்ட் ஆஃப் சேல்ஸ் இடங்களிலிருந்து, சோட்டு பயன்படுத்த விரும்பும் வாடிக்கையாளர்கள் தங்கள் அடையாளச் சான்றை சமர்ப்பித்து பெற்றுக் கொள்ளலாம். இது கையாள்வதற்கு எளிதானது. எடுத்துச் செல்வது பாதுகாப்பானது. மேலும் BIS வரையறைகளை நிறைவு செய்கிறது.
Rajasekar Rajaram
Manager 
IndianOil - Southern Region
9444108248
(Visitor Counter : 67
பெண்கள் மற்றும் குழந்தை நலன் அமைச்சகம்
‘சிறைகளில் பெண்கள்’ என்பது பற்றிய அறிக்கையை மகளிர் மற்றும் குழந்தைகள் மேம்பாட்டு அமைச்சகம் வெளியிட்டுள்ளது
சிறைகளில் உள்ள பெண்களின் பல்வேறு உரிமைகளை அறிந்து கொள்ளுதல், அவர்களால் எதிர்கொள்ளப்படும் பிரச்சினைகள் மற்றும் அவற்றுக்கு தீர்வுகாண சாத்தியமான வழிமுறைகள் ஆகியவற்றை நோக்கமாகக் கொண்டு ‘சிறைகளில் பெண்கள்’ எனப் பெயரிடப்பட்ட அறிக்கையை மத்திய மகளிர் மற்றும் குழந்தைகள் மேம்பாட்டு அமைச்சகம் வெளியிட்டுள்ளது. சிறையில் அடைக்கப்பட்ட பெண்களின் வாழ்க்கையில் முன்னேற்றம் ஏற்படுத்துதல், கருவுற்ற மற்றும் மகப்பேறு காணும் பெண்களின் விரிந்த அளவிலான பிரச்சினைகளுக்கு தீர்வு காணவே மனநலம், சட்ட உதவி, சமூகத்தில் மீண்டும் அவர்கள் ஒருங்கிணைதல், அவர்களின் கவனிப்புக்கு பொறுப்பேற்றல் உள்ளிட்ட 134 பரிந்துரைகளை இந்த அறிக்கை கொண்டுள்ளது. சர்வதேச தரங்கள் மற்றும் விதிகள் அடிப்படையில் தேசிய மாதிரி சிறை கையேடு 2016-ல் பல்வேறு மாற்றங்களைக் கொண்டுவதற்கான ஆலோசனைகளும் அதில் இடம்பெற்றுள்ளன.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 151.58 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 5,90,611
கொவிட் சிகிச்சை பெறுபவர்களின் சதவீதம் 1.66 ஆக உள்ளது.
குணமடைந்தோர் விகிதம் தற்போது 96.98 சதவீதம்
கடந்த 24 மணி நேரத்தில் 40,863 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,44,53,603 என அதிகரித்துள்ளது.
கடந்த 24 மணி நேரத்தில் 1,59,632 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 10.21 சதவீதம் ஆகும்
வாராந்திர பாதிப்பு விகிதம் 6.77 சதவீதம் ஆகும்
இதுவரை மொத்தம் 69 கோடி கொவிட் பரிசோதனைகள் செய்யப்பட்டுள்ளன.
தமிழ்நாடு, மஹாராஷ்ட்ரா, தில்லி, கேரளா, ராஜஸ்தான், குஜராத், ஆந்திரப் பிரதேசம் உள்ளிட்ட 27 மாநிலங்களில் கொவிட்-19- ன் உருமாறிய ஒமிக்ரான் தொற்று 3,623 பேரிடம் கண்டறியப்பட்டுள்ளது. இவர்களில் 1,409 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 1009 பேருக்கும், தில்லியில் 513 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 439 பேரும் குணமடைந்துள்ளனர். தமிழ்நாட்டில் 185 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 185.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788651
விவசாயத்துறை அமைச்சகம்
மத்தியப் பிரதேசம் மொரேனாவில் நடைபெற்ற பிரம்மாண்டமான வேளாண் கண்காட்சி, பயிற்சி முகாம் நிறைவடைந்தது; ஆயிரக்கணக்கான உள்ளூர் விவசாயிகள் பயனடைந்தனர்
மத்திய வேளாண் மற்றும் விவசாயிகள் நல அமைச்சகம், மத்தியப்பிரதேசம் மொரேனாவில் ஏற்பாடு செய்திருந்த பிரம்மாண்டமான 3 நாள் கண்காட்சி மற்றும் பயிற்சி முகாம் இன்று நிறைவடைந்தது. மூன்றாவது மற்றும் இறுதி நாளான இன்று ஆயிரக்கணக்கான விவசாயிகள் கலந்து கொண்டனர். இன்றைய சிறப்பு விருந்தினர் நாடாளுமன்ற உறுப்பினர் திரு வி.டி. ஷர்மா. விழாவுக்கு மத்திய வேளாண் அமைச்சரும், உள்ளூர் நாடாளுமன்ற உறுப்பினருமான திரு நரேந்திர சிங் தோமர் தலைமை வகித்தார். மத்தியப்பிரதேச வேளாண் அமைச்சர் திரு கமல் பட்டேல், உள்ளூர் பொறுப்பு அமைச்சர் திரு பரத் சிங் குஷ்வாகா உள்ளிட்டோர் நிகழ்ச்சியில் கலந்து கொண்டனர்.
நிகழ்ச்சியில் உரையாற்றிய மத்திய அமைச்சர் திரு தோமர், இந்தக்கண்காட்சியில் ஆயிரக்கணக்கான விவசாயிகளுக்கு வழிகாட்டும் வகையில் பயிற்சிகள் வழங்கி சிறப்பித்த இந்திய வேளாண் ஆராய்ச்சி கவுன்சில்  உள்பட நாடு முழுவதும் உள்ள விவசாய நிறுவனங்களுடன் தொடர்புடைய விஞ்ஞானிகளைப் பாராட்டினார். கண்காட்சியில் அரங்குகளை நிர்மாணித்திருந்த பல்வேறு வேளாண் நிறுவனங்களுக்கும் அவர் பாராட்டு தெரிவித்தார். நமது நாடும், சம்பல் பிராந்தியமும் வேளாண்மையை முக்கிய தொழிலாக கொண்டுள்ளன என்றும், வேளாண்மையை நாம் வலுப்படுத்தினால், நாடும் வளமாகும் என்றும் அவர் கூறினார். வேளாண் பொருளாதாரத்தில் பெரும் ஆற்றல் உள்ளது என்று கூறிய அமைச்சர், நாட்டில் ஏதேனும் சிக்கல்கள் ஏற்படும்போது, வேளாண்மை துறையே பாதுகாவலாக இருக்கும் என்றார்.
முன்பு, வேளாண்மை சார்ந்த திட்டங்கள் உற்பத்தி சார்ந்ததாக இருந்தன என்றும், தற்போது இன்றைய கொள்கைகள் விவசாயிகளின் வருவாயை அதிகரிப்பதற்காக செயல்படுத்தப்படுகின்றன என்றும் திரு தோமர் கூறினார். விவசாயிகளின் வருமானம் இருமடங்காக அதிகரிக்ககப்பட வேண்டும் என்று பிரதமர் திரு நரேந்திர மோடி கூறியதிலிருந்து, மத்திய, மாநில அரசுகள், விவசாயிகள் ஆகிய அனைவரும் ஒன்று சேர்ந்து இந்தத் திசையில் பயணித்து வருகின்றனர்.
வேளாண்மைக்கு ஆகும் செலவைக்குறைத்து, விவசாயிகளின் வருமானத்தை அதிகரிப்பது அவசியம் என்று மத்திய அமைச்சர் கூறினார். உற்பத்தி பொருட்களின் தரமும் மிகவும் உயர்தரத்துடன் இருப்பது அவசியமாகும். விவசாயத்துக்கு ஆகும் தண்ணீர் செலவு குறைக்கப்பட்டு, நுண்ணீர் பாசனத்துக்கு மாற வேண்டும். யூரியா, டிஏபி உரங்களின் பயன்பாடு குறைக்கப்பட வேண்டும். உயிரி உரம், நானோ யூரியா பயன்பாடு அதிகரிக்க வேண்டும். இயற்கை வேளாண்மை ஊக்குவிக்கப்பட வேண்டும். பசுஞ்சாணம் மற்றும் சிறுநீரிலிருந்து நாம் உரத்தைத் தயாரித்தால், செலவு குறைவதுடன், ஆரோக்கியத்துக்கும் நல்லது என்று திரு தோமர் கூறினார். நாட்டில் 86 சதவீத சிறு விவசாயிகளின் மேம்பாட்டுக்காக ரூ.6,865 கோடி முதலீட்டில் 10,000 புதிய விவசாய உற்பத்தியாளர் அமைப்புகளை உருவாக்க அரசு திட்டமிட்டுள்ளதாக திரு தோமர் தெரிவித்தார்.
பிரதமர் அலுவலகம்
இந்திய விண்வெளி சங்கத்தை அக்டோபர் 11 அன்று பிரதமர் தொடங்கி வைக்கிறார்
இந்திய விண்வெளி சங்கத்தை  2021 அக்டோபர் 11 அன்று காலை 11 மணிக்கு பிரதமர் திரு நரேந்திர மோடி காணொலி மூலம் தொடங்கி வைக்கிறார். இந்த முக்கிய நிகழ்வில் விண்வெளி துறையின் பிரதிநிதிகளுடன் அவர் உரையாடுவார்.
இந்திய விண்வெளி சங்கம் பற்றி:
ஐஎஸ்பிஏ என்பது விண்வெளி மற்றும் செயற்கைக்கோள் நிறுவனங்களின் முதன்மையான தொழில்துறை சங்கம் ஆகும். இந்திய விண்வெளித் துறையின் கூட்டு குரலாக இருக்க இது விரும்புகிறது.
கொள்கை வாதத்தை மேற்கொள்வதோடு, அரசு மற்றும் அதன் நிறுவனங்கள் உட்பட இந்திய விண்வெளி களத்தில் உள்ள அனைத்து பங்குதாரர்களுடனும் இச்சங்கம் இணைந்து செயல்படும். தற்சார்பு இந்தியா பற்றிய பிரதமரின் தொலைநோக்குப் பார்வையை எதிரொலிக்கும் வகையில், இந்தியாவை தற்சார்பு மிக்க, தொழில்நுட்ப ரீதியாக முன்னேற்றம் அடைந்த மற்றும் விண்வெளி அரங்கில் முன்னணி வீரராக ஆக்க இந்த அமைப்பு உதவும்.
விண்வெளி மற்றும் செயற்கைக்கோள் தொழில்நுட்பங்களில் மேம்பட்ட திறன்களைக் கொண்ட முன்னணி உள்நாட்டு மற்றும் உலகளாவிய நிறுவனங்களை ஐஎஸ்பிஏ பிரதிநிதித்துவப் படுத்துகிறது. லார்சன் அண்ட் டூப்ரோ, நெல்கோ , ஒன்வெப், பார்தி ஏர்டெல், மேப் மைஇந்தியா, வால்சந்த்நகர் இண்டஸ்ட்ரீஸ் மற்றும் அனந்த் டெக்னாலஜி லிமிடெட் உள்ளிட்டோர் இதன் நிறுவன உறுப்பினர்கள் ஆவர்.
கோட்ரெஜ், ஹியூஸ் இந்தியா, அஜிஸ்டா-பிஎஸ்டி ஏரோஸ்பேஸ் பிரைவேட் லிமிடெட், பிஇஎல், சென்டம் எலக்ட்ரானிக்ஸ், மேக்சார் இந்தியா ஆகி நிறுவனங்கள் இதர முக்கிய உறுப்பினர்கள் ஆவர்.
எஃகுத்துறை அமைச்சகம்
என்எம்டிசி - யின் 2022 உலக சுற்றுச்சூழல் தின கொண்டாட்டம்
மத்திய உருக்கு அமைச்சகத்தின் கீழ் இயங்கும், இந்தியாவின் மிகப்பெரிய இரும்புத் தாது உற்பத்தி நிறுவனமான தேசிய கனிம வள கழகம்  ஹைதராபாத்தில் உள்ள அதன் தலைமை அலுவலகத்தில் ‘ஒரே ஒரு பூமி’ என்ற முக்கிய கருத்துருவின் கீழ், 2022-ம் ஆண்டின் உலக சுற்றுச்சூழல் தினத்தை கொண்டாடியது. தில்லியில் உள்ள இந்திய தொழில்நுட்பக் கழகத்தின் பேராசிரியரான திரு முகேஷ் கரே, இந்நிகழ்ச்சியில் தலைமை விருந்தினராகக் கலந்து கொண்டார், சிறப்பு விருந்தினராக என்எம்டிசியின் தலைமை கண்காணிப்பு அதிகாரி திரு வினீத் பாண்டே கலந்து கொண்டார். என்எம்டிசியின் நிர்வாக இயக்குநர்  திரு பி. சாஹூ, நிர்வாக இயக்குநர்  திரு ஏ.கே. நெல், தலைமை பொதுமேலாளர்  திரு எம். ஜெயபால் ரெட்டி மற்றும் மூத்த அதிகாரிகளும் கலந்து கொண்டனர்.
உலகளாவிய சுற்றுச்சூழல் நிபுணரும், இந்தியாவில் காற்று மாசுபாடு தொடர்பான முக்கிய ஆராய்ச்சியாளருமான பேராசிரியர் காரே, பல தசாப்தங்களாக நிறுவனத்தின் சுற்றுச்சூழல் மற்றும் சமூகம் மீதான அர்ப்பணிப்பு உணர்வைப் பாராட்டினார்.
என்எம்டிசி ஒரு உறுதியான காடு வளர்ப்பு திட்டத்தை உருவாக்கியுள்ளது. மேலும் காடுகளை வளர்ப்பதில் தீவிரமாக செயல்பட்டு வருகிறது.
மேலும் விவரங்களுக்கு இந்த செய்திக்குறிப்பை காணவும் https://pib.gov.in/PressReleasePage.aspx?PRID=1831239
பாதுகாப்பு அமைச்சகம்
மத்தியப் பிரதேசத்தின் வெள்ளம் பாதித்த பகுதிகளில் ராணுவம் மீட்புப் பணி
மத்தியப் பிரதேசத்தில் சமீபத்தில் பெய்த கனமழை காரணமாக, குவாலியர் -சம்பல் பகுதியில் வெள்ளம் ஏற்பட்டது. இதனால் குவாலியர், சியோபூர், சிவ்புரி, தாதியா மற்றும் பிஹிந்த் மாவட்டங்களில் பல கிராமங்கள் வெள்ளத்தில் மூழ்கின. பல முக்கிய ஆறுகளில் வெள்ளப் பெருக்கு ஏற்பட்டதால், முக்கிய சாலை இணைப்புகள் மற்றும் பாலங்கள் அடித்துச் செல்லப்பட்டன. இதனால் மீட்பு பணிகளை மேற்கொள்ளவும், வெள்ளத்தில் சிக்கியவர்கள் மற்றும் கால்நடைகளின் உயிரை காக்கவும், மத்தியப் பிரதேசத்தில் உள்ள ராணுவத்தின் உதவியை உள்ளூர் நிர்வாகம் நாடியது.
இந்த வேண்டுகோளையடுத்து, ‘வர்ஷா 21’ என்ற பெயரில் தனது மீட்பு நடவடிக்கைகளை ராணுவம் துரிதமாக தொடங்கியது. இதையடுத்து குவாலியர், ஜான்சி மற்றும் சாகர் பகுதியில் உள்ள ராணுவ வீரர்கள் 80 பேர் அடங்கிய, 4 குழுவினர் மீட்பு உபகரணங்களுடன், கடந்த 3ம் தேதி வௌ்ள நிவாரணப் பணியில் ஈடுபடுத்தப்பட்டனர். அவர்கள் 2 மணி நேரத்தில் வெள்ளம் பாதித்த சியோபூர், சிவ்புரி, தாதியா மற்றும் குவாலியரில் உள்ள பிதார்வர் ஆகிய பகுதிகளுக்கு சென்றனர். இரவு நேரத்திலேயே மீட்புப் பணியை தொடங்கிய ராணுவ வீரர்கள் வெள்ளத்தில் மூழ்கிய கடைசி கிராமத்துக்கும் வெற்றிகரமாக சென்றடைந்தனர்.
கடந்த 4ம் தேதி காலை, அவர்கள் வெள்ளத்தில் சிக்கிய 150 பேரை மீட்டனர். அதன் பின்பு 250 பேரையும், ஏழை விவசாயிகளின் கால்நடைகளையும் காப்பாற்றினர். பிஹிந்த் மாவட்டத்தில் சிந்து நதியில் ஏற்பட்ட வெள்ளப் பெருக்கு கடந்த 4 மற்றும் 5ம் தேதிகளில் புதிய பகுதிகளை மூழ்கடித்தது. இதனால் கூடுதல் ராணுவ வீரர்கள் மீட்புப் பணியில் ஈடுபடுத்தப்பட்டனர். தற்போது, 9 குழுவினர் மீட்புப் பணியில் ஈடுபட்டுள்ளனர்.
700க்கும் மேற்பட்டோர் அப்புறப்படுத்தப்பட்டு பாதுகாப்பான இடங்களுக்கு கொண்டு செல்லப்பட்டனர். மேலும், ராணுவ மருத்துவர்கள் மற்றும் மருத்துவப் பிரிவு ஊழியர்கள், வெள்ளத்தால் பாதிக்கப்பட்ட மக்களுக்கு மருத்துவ உதவிகளை வழங்கி வருகின்றனர். உள்ளாட்சி நிர்வாகத்துடன் இணைந்து, மீட்பு நடவடிக்கைகள் தொடர்ந்து நடைப்பெற்று வருகின்றன.
பிரதமர் அலுவலகம்
‘டிஜிட்டல் இந்தியா’ திட்ட பயனாளிகளுடன் ஜூலை 1 அன்று பிரதமர் உரையாடவுள்ளார்
‘டிஜிட்டல் இந்தியா’ திட்ட பயனாளிகளுடன் ஜூலை 1 அன்று காலை 11 மணிக்கு காணொலி மூலம் பிரதமர் திரு நரேந்திர மோடி உரையாடவுள்ளார்.
2015-ம் ஆண்டு ஜூலை 1 அன்று பிரதமரால் தொடங்கப்பட்ட ‘டிஜிட்டல் இந்தியா’ ஆறு ஆண்டுகளை நிறைவு செய்வதையொட்டி மின்னணு மற்றும் தகவல் தொழில்நுட்ப அமைச்சகத்தால் இந்த நிகழ்ச்சிக்கு ஏற்பாடு செய்யப்படுகிறது.
சேவைகளை மேம்படுத்தி, அரசை மக்களுக்கு நெருக்கமாக கொண்டு வந்து, மக்கள் ஈடுபாட்டை ஊக்கப்படுத்தி, மக்களுக்கு அதிகாரமளித்து புதிய இந்தியாவின் மிகப்பெரிய வெற்றி கதைகளில் ஒன்றாக ‘டிஜிட்டல் இந்தியா’ உள்ளது.
மத்திய மின்னணு மற்றும் தகவல் தொழில்நுட்ப அமைச்சரும் இந்நிகழ்ச்சியில் பங்கேற்பார்.
-----
(
ரெயில்வே அமைச்சகம்
196 ஆக்சிஜன் எக்ஸ்பிரஸ் ரயில்களில் 11800 மெட்ரிக் டன் மருத்துவ பிராணவாயு விநியோகம்
நாடு முழுவதும் ஆக்சிஜன் எக்ஸ்பிரஸ் ரயில்கள் வாயிலாக தமிழகம் உட்பட பல்வேறு மாநிலங்களுக்கு திரவ மருத்துவ பிராணவாயுவை விநியோகம் செய்யும் இந்திய ரயில்வே, இதுவரை 727 டேங்கர்களில் 11,800 மெட்ரிக் டன் பிராணவாயுவைக் கொண்டு சேர்த்துள்ளது.
இதுவரை 196 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு நிவாரணம் வழங்கப்பட்டுள்ளது.
தற்போது 43 டேங்கர்களில் 717 மெட்ரிக் டன் பிராணவாயுவுடன் 11 ரயில்கள் பயணித்துக் கொண்டிருக்கின்றன.
கடந்த நாட்களாக ஆக்சிஜன் எக்ஸ்பிரஸ் ரயில்களின் மூலம் நாள் ஒன்றுக்கு சுமார் 800 மெட்ரிக் டன் பிராணவாயு கொண்டு சேர்க்கப்பட்டு வருகிறது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, பஞ்சாப், கேரளா, தில்லி, உத்தரப் பிரதேசம் ஆகிய 13 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 440 மெட்ரிக் டன், மகாராஷ்டிராவிற்கு 521 மெட்ரிக் டன், உத்தரப் பிரதேசத்திற்கு 2979 மெட்ரிக் டன், மத்தியப் பிரதேசத்திற்கு 498 மெட்ரிக் டன், ஹரியானாவிற்கு 1507 மெட்ரிக் டன், தெலங்கானாவிற்கு 653 மெட்ரிக் டன், ராஜஸ்தானிற்கு 97 மெட்ரிக் டன், கர்நாடகாவிற்கு 481 மெட்ரிக் டன், உத்தராகண்டிற்கு 200 மெட்ரிக் டன், ஆந்திரப் பிரதேசத்திற்கு 227 மெட்ரிக் டன், பஞ்சாப்பிற்கு 81 மெட்ரிக் டன், கேரளாவிற்கு 117 மெட்ரிக் டன், தில்லிக்கு சுமார் 3978 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719968
-----
(Visitor Counter : 214
குடியரசுத் துணைத் தலைவர் செயலகம்
“நாம் என்ன செய்ய வேண்டும் என்பதை நமது மரபணுக்களில் உள்ள புத்தாக்கம், ஆராய்ச்சி, முயற்சி, தொழில்முனைவுத் திறன் போன்ற ஆற்றல்கள் முடிவு செய்கின்றன” – குடியரசு துணைத்தலைவர்
இந்தியர்களின் புத்தாக்கம், ஆராய்ச்சி, தொழில்முனைவுத் திறன் போன்றவைகளின் ஆற்றலை முன்னிலைப்படுத்திப் பேசிய குடியரசு துணைத்தலைவர் திரு ஜக்தீப் தன்கர், இந்தியர்களின் தொடர் சாதனைகள் குறித்து மக்கள் பெருமிதம் கொள்ளவேண்டும் என்றார்.
பெங்களூருவில் நடைபெற்ற கோகுல கல்வி அறக்கட்டளையின் நிறுவனத் தலைவர் மறைந்த டாக்டர் எம் எஸ் ராமய்யாவின் நூற்றாண்டு கொண்டாட்ட நிகழ்வில் கலந்துகொண்டு பேசிய குடியரசு துணைத் தலைவர் திரு ஜக்தீப் தன்கர், சமூக மாற்றத்திற்கு கல்வியின் முக்கியத்துவத்தை அடிக்கோடிட்டு காட்டினார். பண்டைய காலம் தொட்டு நாளந்தா, தக்ஷசிலா, வல்லபி மற்றும் விக்ரம்ஷிலா போன்ற மிகப்பெரிய கல்வி மையங்களுக்கு இந்தியா தாய் வீடாகத் திகழ்ந்தது.
இந்தியாவின் கல்வித்துறையில் மிகப்பெரிய அளவில் மேம்பாட்டை ஏற்படுத்த புதிய கல்விக்கொள்கை முக்கிய பங்காற்றும். குறிப்பாக நமது கல்விமுறையில் சீர்திருத்தத்தை ஏற்படுத்தி, பட்டம் பெறுவதோடு நின்றுவிடாமல் வாழ்க்கையில் ஆக்கப்பூர்வமான முறையில் பயணிக்க வழிவகை செய்யும் என்றார்.
மாணவர்கள் மனஅழுத்தம், போட்டி மனப்பான்மை போன்றவற்றை தவிர்க்க வேண்டும். தவறுகள் ஏற்படும் என்பதற்காக முயற்சி செய்வதற்கு தயக்கம் வேண்டாம்; சிறந்த சாதனைகள் பல்வேறு தோல்விகளுக்குப் பின்பே நிகழ்த்தப்படுகிறது என்று குடியரசுத் துணைத்தலைவர் வலியுறுத்திப் பேசினார்.
உலக அரங்கில் இந்தியாவின் தடையற்ற வளர்ச்சியைப் பாராட்டிய திரு தன்கர், இன்று உலகமே இந்தியாவை உற்றுநோக்குகிறது என்றார். மத்திய அரசின் ஆட்சி முறைகளை மக்களுக்கு தெரியப்படுத்தும் தளமாக இருந்து செயல்படும் நாடாளுமன்ற அவைகளில் தொடர்ந்து குறுக்கீட்டு நடவடிக்கைகள் இருப்பது சரியான நடைமுறை அல்ல என்றார். இத்தகையப் போக்கை முடிவுக்கு கொண்டுவர இளைஞர்கள், பொது மக்களிடையே கருத்துக்கேட்டு, நாடாளுமன்ற உறுப்பினர்களுக்கு இதுபோன்ற நடவடிக்கைகளில் ஈடுபடவேண்டாம் என்ற கோரிக்கை விடுக்க முயற்சி மேற்கொள்ள வேண்டும் என்றார்.
குடியரசு துணைத்தலைவராக பொறுப்பேற்றப்பிறகு திரு ஜக்தீப் தன்கர் கர்நாடக மாநிலத்திற்கு முதல்முறையாக சென்றுள்ளார். அங்கு கர்நாடக ஆளுநர் மாளிகையில் தங்கிய குடியரசு துணைத் தலைவர், அம்மாநில முதல்வர் திரு பசவராஜ் பொம்மை உட்பட பல முக்கியஸ்தர்களை சந்தித்துப் பேசினார்.
எரிசக்தி அமைச்சகம்
5000 தொழிலாளர்களுக்கும், தேவைப்படுவோருக்கும் அத்தியாவசியப் பொருட்களை ஊரக மின்மயமாக்கல் நிறுவனம் விநியோகிக்க உள்ளது
மத்திய மின்சக்தி அமைச்சகத்தின் கீழ் செயல்படும் பொதுத்துறை நிறுவனமான ஊரக மின்மயமாக்கல் நிறுவனத்தின் , சமூக கடமைப் பிரிவான ஆர்இசி அறக்கட்டளை, கொவிட்-19 முடக்கநிலைக் காலத்தில் 5000 தொழிலாளர்களுக்கும் மற்றும் தேவைப்படுவோருக்கும் அத்தியாவசியப் பொருட்கள் அடங்கிய பொட்டலங்களை விநியோகிக்க உள்ளது.
இந்த நிறுவனம், இம்மாதம் 4-ம் தேதி அன்று தில்லியில் உள்ள 500 பயனாளிகளுக்கு அத்தியாவசியப் பொருட்கள் அடங்கிய பொட்டலங்களை விநியோகித்தது. இதே போல் 7-ம் தேதியன்று குர்கான், நொய்டா பகுதிகளில் 1000 பொட்டலங்கள் விநியோகிக்கப்பட்டன.
-----
(Visitor Counter : 145
சிறுபான்மையினர் நலன் அமைச்சகம்
பிரதமரின் மக்கள் வளர்ச்சித் திட்டத்துக்கான நிதி மற்றும் திட்டங்கள்
குறிப்பிட்ட பகுதிகளில் சமூக-பொருளாதார மேம்பாட்டுக்காக கட்டமைப்புத் திட்டங்களை செயல்படுத்தும் நோக்கில், மத்திய அரசின் ஒதுக்கீட்டின்கீழ், பிரதமரின் மக்கள் வளர்ச்சித் திட்டத்தை சிறுபான்மையினர் விவகாரங்கள் துறை அமைச்சகம் அமல்படுத்தி வருகிறது. இந்தத் திட்டத்தின்கீழ், மாநிலங்கள்/யூனியன் பிரதேசங்களுக்கு திட்டங்களின் அடிப்படையில் நிதி விடுவிக்கப்படுகிறது. அடையாளம் காணப்பட்ட பகுதிகளில் கட்டமைப்பு தேவைகளின் அடிப்படையில், பிரதமரின் மக்கள் வளர்ச்சித் திட்டத்துக்கான பரிந்துரைகளை மாநிலங்கள்/யூனியன் பிரதேசங்கள் அனுப்பிவைக்கும். அமைச்சகம் பெறும் பரிந்துரைகளை, குறிப்பிட்ட மத்திய அமைச்சகங்களுடன் திட்டத்துக்கான மேம்படுத்தப்பட்ட குழுவினர் ஆலோசனை நடத்தி, ஒப்புதல் அளிப்பார்கள். கடந்த 2014-15-ம் ஆண்டு முதல் பிரதமரின் மக்கள் வளர்ச்சித் திட்டத்துக்கான ஒட்டுமொத்த ஒதுக்கீடு மற்றும் உண்மையான செலவு ஆகிய விவரங்களை இணைப்பு-1-ல் பார்க்கலாம்.
இணைப்பு- 1
|
|
பிரதமரின் ஜன் விகாஸ் கர்யாக்ரம் திட்டத்தின்கீழ் திருத்தியமைக்கப்பட்ட ஒதுக்கீடு மற்றும் உண்மையான செலவு

|
|
ஆண்டு
|
|
ஒதுக்கீடு 
|
|
செலவு
|
|
2014-15
|
|
77094
|
|
76820
|
|
2015-16
|
|
112664
|
|
112073
|
|
2016-17
|
|
105900
|
|
108278
|
|
2017-18
|
|
120000
|
|
119766
|
|
2018-19
|
|
132000
|
|
115606
|
|
2019-20
|
|
158886
|
|
169829
|
|
2020-21
|
|
97138
|
|
109194
|
|
2021-22
|
|
119955
|
|
126687
இணைப்பு-2
2014-15-ம் ஆண்டு முதல் மாநிலங்கள்/யூனியன் பிரதேசங்கள் அடிப்படையில் ஒப்புதல் அளிக்கப்பட்ட திட்டங்களின் எண்ணிக்கை மற்றும் நிதி ஒதுக்கீடு விவரங்கள்

|
|
மாநிலங்கள்/யூனியன் பிரதேசங்கள்
|
|
ஒப்புதல் அளிக்கப்பட்ட திட்டங்கள் எண்ணிக்கை
|
|
ஒப்புதல் அளிக்கப்பட்ட ஒட்டுமொத்த தொகை
|
|
குறிப்பிட்ட ஆண்டில் திட்டத்துக்காக விடுவிக்கப்பட்ட மத்திய அரசின் நிதி
|
|
அந்தமான்-நிகோபார்
|
|
46
|
|
2320.09
|
|
1132.07
|
|
ஆந்திரப்பிரதேசம்
|
|
452
|
|
62195.06
|
|
26116.75
|
|
அருணாச்சலப்பிரதேசம்
|
|
2112|
|
54676.03
|
|
28825.84
|
|
அஸ்ஸாம்
|
|
21341|
|
157504.47
|
|
93647.24
|
|
பீகார்
|
|
4567